Սոֆյա Պոլգար

Սոֆյա Պոլգար (, նոյեմբերի 2, 1974, Բուդապեշտ, Հունգարիա), հունգարացի շախմատիստուհի, կանանց գրոսմայստեր (1989 թ.), տղամարդկանց միջազգային վարպետ (1990 թ.)։

Կենսագրություն 
Սոֆյա Պոլգարը ծնվել է հրեական ընտանիքում, Բուդապեշտում։ Ընտանիքի բոլոր երեք երեխաները՝ Ժուժա, Սոֆյա և Հուդիթ քույրերը, ստացել են տնային կրթություն։ Երեխաների ուսուցմամբ զբաղվել է նրանց մայրը՝ Ուկրաինայի Վիլոկ գյուղում ծնված և Ուժգորոդի համալսարանն ավարտած Կլարա Պոլգարը (օրիորդական ազգանունը՝ Ալտբերգեր, ծնվ.՝ 1946 թ.)։ Վաղ մանկությունից երեխաներին շախմատ էր սովորեցնում հայրը՝ հոգեբան և մանկավարժ Լասլո Պոլգարը (ծնվ.՝ 1946)։ Քույրերը դարձան ուժեղ շախմատիստուհիներ. միջազգային գրոսմայստեր Ժուժա Պոլգարն իր ամուսնու հետ ապրում է Նյու Յորքում, ԱՄՆ, գրոսմայստեր Հուդիթ Պոլգարը՝ Հունգարիայում, իսկ միջազգային վարպետ, կանանց գրոսմայստեր Սոֆյա Պոլգարը (Կոսաշվիլի)՝ Իսրայելում։

Մարզական արդյունքներ 
 Մինչև 14 տարեկան տղաների աշխարհի առաջնություն (Պուերտո Ռիկո, 1986 թ.)՝ 2-3-րդ տեղեր
 Կադետների աշխարհի առաջնություն (Ռիո Գալիեգոս, 1986 թ.)՝ 6-11-րդ տեղեր

Սոֆյան մասնակցել է տղամարդկանց մի շարք խոշոր միջազգային մրցաշարերի, այդ թվում Նյու Յորքի շախմատային փառատոնին (1985 թ.)՝ բաժանելով 2-3-րդ տեղերը, Սան Բեռնարդինոյի միջազգային մրցաշարին (1987 թ.), որտեղ բաժանել է 12-21-րդ տեղերը (71 մասնակից)։

Անձնական կյանք 
1999 թվականի փետրվարի 7-ին Սոֆյան ամուսնացել է Վրաստանում ծնված իսրայելցի գրոսմայստեր Յոնա Կոսաշվիլու հետ և տեղափոխվել Իսրայել։ Հետագայում նրանք տեղափոխվել են Տորոնտո։ Զույգն ունի երկու երեխա՝ Ալոնը (ծնվ. 2000 թ.) և Յոավը (ծնվ. 2003 թ.)։

Սոֆյա Պոլգարը, բացի հունգարերենից, մանկուց խոսում է էսպերանտո լեզվով։

Քույրեր 
 Ժուժա Պոլգար
 Հուդիթ Պոլգար

Վարկանիշի փոփոխության գծապատկեր

Գրականություն 
 Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — С. 309. — 624 с. — 100 000 экз. — ISBN 5-85270-005-3.

Ծանոթագրություններ 

Նոյեմբերի 2 ծնունդներ
1974 ծնունդներ
Հունգարացի շախմատիստներ